న్యూయర్క్: న్యూయార్క్లోని బ్రాంక్స్ ఆసుపత్రిలో ఒక వైద్యుడు కాల్పులకు తెగబడ్డాడు. ఈ ఘటనలో ఒకరు మృతిచెందగా, ఆరుగురు తీవ్ర గాయాలపాలయ్యారు. ఈ ఘటన తరువాత ఆ వైద్యుడు కూడా ఆత్మహత్య చేసుకున్నాడు. నిందితుడు గతంలో ఇదే ఆసుపత్రిలో పనిచేసేవాడని తేలింది. తెల్లవారుజామున సుమారు 3 గంటల సమయంలో నిందితుడు తుపాకీ తీసుకుని ఆసుపత్రిలోకి ప్రవేశించాడు. ఆ సమయంలో అతను వైట్కోట్ ధరించి ఉన్నాడు. ఆసుపత్రిలోకి వస్తూనే కాల్పులు ప్రారంభించాడు. ఈ దాడిలో ముగ్గురు వైద్యులతో పాటు మరో ముగ్గురు తీవ్రంగా గాయపడ్డారు. తరువాత నిందితుడు తుపాకీతో తనను కాల్చేసుకున్నాడు. దీంతో అక్కడిక్కడే మృతి చెందాడు. ఈ ఘటనకు గల కారణాలు ఇంకా తెలియరాలేదు. కాగా ఈ ఘటనకు సాక్ష్యంగా నిలిచిన డాక్టర్ డేవిడ్ మాట్లాడుతూ నిందితుడు ఇదే ఆసుపత్రిలో ట్రైనింగ్ తీసుకున్నాడన్నారు. ఈ దాడికి పాల్పడే ముందు అతను ఆగ్రహంతో ఊగిపోతూ అరచి గోల చేశాడన్నారు. నిందితుడు ఇదే ఆసుపత్రిలో 2015వ సంవత్సరంలో పనిచేస్తున్నప్పుడు అతనిపై లైంగిక వేధింపులకు పాల్పడ్డాడంటూ ఆరోపణలు వచ్చాయి. దీంతో అతను రిజైన్ చేశాడని ఆసుపత్రి వర్గాలు తెలిపాయి.
neurayrk: neuyaarkloni branks aasupatrilo oka vaidyudu kaalpulaku tegabaddaadu. ee ghatanalo okaru mruthichendagaa, aaruguru teevra gayalapalayyaru. ee ghatana taruvaata aa vaidyudu kuudaa aatmahatya chesukunnadu. ninditudu gatamlo ide aasupatrilo panichesevaadani telindi. tellavaarujaamuna sumaru 3 gantala samayamlo ninditudu tupaki teesukuni aasupatriloki pravesinchaadu. aa samayamlo atanu whitecot dharinchi unnaadu. aasupatriloki vastune kaalpulu praarambhinchaadu. ee daadilo mugguru vaidyulatoe paatu maro mugguru teevramgaa gayapaddaru. taruvaata ninditudu tupaakeeto tananu kalchesukunnadu. deentho akkadikkade mruti chendaadu. ee ghatanaku gala kaaranaalu inka teliyaraaledu. kaga ee ghatanaku saakshyamgaa nilichina dactor david maatlaadutuu ninditudu ide aasupatrilo trining teesukunnaadannaaru. ee daadiki palpade mundu atanu aagrahamto oogipothoo arachi gola chesaadannaaru. ninditudu ide aasupatrilo 2015va samvatsaramlo panichestunnappudu atanipai laingika vedhimpulaku palpaddadantu aaropanalu vachayi. deentho atanu rijin chesadani aasupatri vargaalu telipai.